مراد القادري (مزيود ف 1965 ف سلا) هوّا شاعر ؤ زجّال ؤ ناقد مغريبي ؤ رائيس بيت شّيعر ف لمغريب من يوليوز 2017. مراد القادري باحت ف مجال سّياسات و لإدارة تّقافية، و ؤستاد زائر ف كلية لآداب و لعولوم لإنسانية د بن مسيك سيدي عتمان جامعة لحسن تّاني ف الدار البيضا، ؤ كيرأس لمجلس لفني د مؤسسة لمورد تّقافي ف بيروت، لبنان. تطرجمو بزاف د لأعمال ديالو ل لوغات خرين بحال لفرانساوية، نّݣليزية، رّوسية، طّاليانية ؤ سّپنيولية. مراد القادري تخرج من كلية لآداب و لعولوم لإنسانية د جاميعة محمد لخاميس ف رّباط عام 1991، ؤ كان دار تّيز د دّوكتورا ديالو ف لأدب لمغريبي لحاديت، من كلية لآداب و العولوم لإنسانية د جامعة سيدي محمد بن عبد الله ف فاس، علا لأعمال زّجلية ديال أحمد لمسيّح عام 2012. كان مستشار تقافي ف لحوكومة د جطو. حروف الكف. 1995. غزيل البنات. 2005. ص. 73. تطرجم ل سّپنيولية من طاراف فرانسيسكو موسكوسو ݣارسيا ف 2007. طير الله. رباط: دار أبي رقراق للنشر. 2007. ص. 79. تطرجم ل سّپنيولية من طاراف فرانسيسكو موسكوسو ݣارسيا ف 2010. طرامواي. 2015. تطرجم ل لفرانساوية من طاراف شّاعر لمغريبي منير السرحاني: Tramway.